Placebo (medicína)

Placebo alebo placebo efekt (lat. placeo = páčiť sa) je zámerne neúčinné liečivo. Používa sa pri testovaní účinnosti liekov, keď sa jednej skupine pacientov podáva účinné liečivo a druhej neúčinné. Porovnaním týchto skupín sa zisťuje, či je liek účinný. Placebo vzhľadom a chuťou pripomína normálny liek (verum). Pri placebo efekte sa objavujú pozitívne účinky. Opakom placeba je nocebo (nocebo efekt) pri ktorom sa pozorujú negatívne účinky – nežiaduce.

Často dochádza k placebo efektu, keď sa pacient, ktorému sa podáva placebo, vylieči, pretože verí, že mu podávajú účinný liek a organizmus zmobilizuje vlastné rezervy. Toto je niekedy využívané v psychiatrii, keď veľká časť choroby je psychogénna. Výskumom bolo dokázané, že čím väčšia je tableta, tým lepšie placebo pôsobí, a taktiež čím je tableta farebnejšia. Výskum farieb preukázal aj ich ďalšie účinky, napríklad, červené a žlté placebá boli pacientami klasifikované ako stimulanty a modré ako sedatíva.Jacobs, K. W., & Nordan, F. M. (1979). Classification of Placebo Drugs: Effect of Color. Perceptual and Motor Skills, 49(2), 367-372. https://doi.org/10.2466/pms.1979.49.2.367

Placebo účinkuje aj v prípade ak pacienti vedia, že je im podávané.Darwin A. Guevarra, Christopher T. Webster, Jade N. Moros, Ethan Kross, Jason S. Moser. Remotely administered non‐deceptive placebos reduce COVID‐related stress, anxiety, and depression. Applied Psychology: Health and Well-Being, 2024; DOI: 10.1111/aphw.12583

 Referencie 

Kategória:Farmakológia
Kategória:Psychiatria
Kategória:Klinický výskum